ประกาศสภาองค์การบริหารส่วนตำบลแม่เจ้าอยู่หัว

เรื่อง การประชุมสภาองค์การบริหารส่วนตำบลแม่เจ้าอยู่หัว  สมัยประชุมสามัญ 
สมัยที่ 1  ครั้งที่ 1 ประจำปี 2553
_________________________

ด้วยสภาองค์การบริหารส่วนตำบลแม่เจ้าอยู่หัว  ได้กำหนดสมัยประชุมสามัญ  ประจำปี 2553 ให้มี 4 สมัย  มีกำหนดสมัยละ 15 วัน  และสมัยแรกของปีให้มีการประชุมในเดือนกุมภาพันธ์  ตั้งแต่วันที่           15 กุมภาพันธ์  เป็นต้นไป นั้น
บัดนี้  ถึงกำหนดสมัยประชุมสามัญ  สมัยที่ 1  ประจำปี 2553 ตั้งแต่วันที่  1 กุมภาพันธ์ 2553เป็นต้น สภาองค์การบริหารส่วนตำบลแม่เจ้าอยู่หัว  จึงขอเปิดสมัยประชุมสามัญ  สมัยที่ 1  ครั้งที่ 1  ประจำปี 2553  ในวันที่ 15 กุมภาพันธ์  2553 เวลา 10.00 น.  เป็นต้นไป  ณ ห้องประชุมสภาองค์การ  บริหารส่วนตำบลแม่เจ้าอยู่หัว  เพื่อพิจารณาขอความเห็นชอบร่างแผนยุทธศาสตร์การพัฒนาปี (2554-2558) ฯลฯ
ดังนั้น  จึงอาศัยอำนาจความตามข้อ 22 และข้อ 24  วรรคสอง  ของระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547  และเพื่อเป็นการเผยแพร่ข้อมูลข่าวสาร          ตามพระราชบัญญัติข้อมูลข่าวสารของทางราชการ  พ.ศ.2540  พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี  พ.ศ.2546  สภาองค์การบริหารส่วนตำบลแม่เจ้าอยู่หัว  จึงขอเชิญประชาชน      หรือผู้ที่สนใจเข้าร่วมรับฟังการประชุมสภาฯ  ตามวันเวลา  และสถานที่ดังกล่าว  


จึงประกาศมาให้ทราบโดยทั่วกัน




ประกาศ  ณ  วันที่  9  เดือนกุมภาพันธ์  พ.ศ.2553

                 (นายภักดี  ม้าแก้ว)




                     ประธานสภาองค์การบริหารส่วนตำบลแม่เจ้าอยู่หัว
